ภาคผนวก ๒๒

ที่ กษ 1204/ว 138 สำนักงานการปฏิรูปที่ดินเพื่อเกษตรกรรม ถนนราชดำเนินนอก กรุงเทพฯ 10200

**ด่วนที่สุด**



2 กุมภาพันธ์ 25๖๑

เรื่อง ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการใช้และค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. ๒๕๖๑

เรียน ผู้ว่าราชการจังหวัด

อ้างถึง หนังสือสำนักงานการปฏิรูปที่ดินเพื่อเกษตรกรรม ด่วนที่สุด ที่ กษ ๑๒๐๔/ว ๑๔๓๗

ลงวันที่ ๒๙ ธันวาคม ๒๕๖๐

สิ่งที่ส่งมาด้วย สำเนาระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการใช้และค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. ๒๕๖๑ ประกาศ ณ วันที่ ๓๐ มกราคม พ.ศ. ๒๕๖๑

ตามหนังสือที่อ้างถึง สำนักงานการปฏิรูปที่ดินเพื่อเกษตรกรรม (ส.ป.ก.) ได้จัดส่งสำเนากฎกระทรวงกำหนดหลักเกณฑ์ วิธีการ และเงื่อนไขในการขอและการพิจารณาให้ความยินยอมหรืออนุญาตให้ใช้ที่ดินในเขตปฏิรูปที่ดิน พ.ศ. ๒๕๖๐ ให้ไว้ ณ วันที่ ๒๖ ธันวาคม พ.ศ. ๒๕๖๐ มายังผู้ว่าราชการจังหวัด เพื่อทราบและมอบหมายให้สำนักงานการปฏิรูปที่ดินจังหวัด (ส.ป.ก.จังหวัด) เตรียมความพร้อมในการปฏิบัติงานภายใต้คำสั่งหัวหน้าคณะรักษาความสงบแห่งชาติ ที่ ๓๑/๒๕๖๐ เรื่อง การใช้ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมให้เกิดประโยชน์สูงสุดแก่เกษตรกรและประโยชน์สาธารณะของประเทศ สั่ง ณ วันที่ ๒๓ มิถุนายน พ.ศ. ๒๕๖๐ ซึ่งต่อมาสำนักเลขาธิการคณะรัฐมนตรีได้นำกฎกระทรวงฉบับข้างต้นประกาศในราชกิจจานุเบกษา ลงวันที่ ๒๙ ธันวาคม ๒๕๖๐ และมีผลใช้บังคับนับแต่วันดังกล่าวเป็นต้นไป ความละเอียดแจ้งแล้ว นั้น

บัดนี้ รัฐมนตรีช่วยว่าการกระทรวงเกษตรและสหกรณ์ (นายวิวัฒน์ ศัลยกำธร) ในฐานะประธานกรรมการปฏิรูปที่ดินเพื่อเกษตรกรรม ได้อาศัยอำนาจตามคำสั่งหัวหน้าคณะรักษาความสงบแห่งชาติ ที่ ๓๑/๒๕๖๐ ข้อ ๑ วรรคสาม ออกระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการใช้และค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. ๒๕๖๑ ประกาศ ณ วันที่ ๓๐ มกราคม พ.ศ. ๒๕๖๑ ซึ่งกระทรวงเกษตรและสหกรณ์ได้จัดส่งระเบียบฉบับดังกล่าวไปยังสำนักเลขาธิการคณะรัฐมนตรีเพื่อประกาศในราชกิจจานุเบกษาด้วยแล้ว ในการนี้ ส.ป.ก. จึงขอจัดส่งสำเนาระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการใช้และ

/ค่าตอบแทน...

ค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. ๒๕๖๑ มายังผู้ว่าราชการจังหวัด เพื่อทราบและมอบหมายให้ ส.ป.ก.จังหวัด เตรียมความพร้อมในการปฏิบัติงานตามคำสั่งหัวหน้าคณะรักษาความสงบแห่งชาติ ที่ ๓๑/๒๕๖๐ ประกอบกับกฎกระทรวงและระเบียบข้างต้นต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

พันจ่าเอก(ประเสริฐ มาลัย)  
 รองเลขาธิการปฏิบัติราชการแทน  
 เลขาธิการสำนักงานการปฏรูปที่ดินเพื่อเกษตรกรรม

สำนักกฎหมาย

โทร./โทรสาร ๐-๒๒๘๑-๒๙๐๔